
SAMOORGANIZACIJAIOTPOR 


U nedelju, 7. apri- 
la, u 17h ispred 
Ministarstva rada, 
zapošljavanja i 

socijalne politike, 
u Nemanjinoj 22- 
26 biće održan pro- 
test protiv novog 
Zakona o štrajku, 
nezaposlenosti i ot- 
puštanja. Ovaj za- 
kon trebalo bi da se 
nađe u skupštinskoj 
proceduri početkom 
aprila i njegovim 
eventualnim usva- 
janjem vlast će 
dodatno oslabiti 
radničke pozicije u 
klasnoj borbi. 

Ogromna nezapo- 
slenost, talasi ot- 
puštanja i pretnje 


otpuštanjima su dodatni metod 
koji gazde koriste da bi držale 
radnike u pokornosti. Strahom 
od gladi i besparicom oni hoće 
da nas prisile da prihvatimo bilo 
koji posao, za bilo koju nadnicu. 
To će omogućiti gazdama da uce- 
njuju druge radnike na radnim 
mestima, i drže ih pod kontro- 
lom i u strahu. Taj zatvoreni krug 
straha, bede, beznađa i gladi neće 
nestati sam od sebe - protiv toga 
se moramo aktivno boriti, jedni 
uz druge. 

U borbi za poboljšanje svog 
položaja u društvu, moramo 
najpre odbraniti prava stečena 
u dosadašnjim borbama sa ga- 
zdama i državom. Sindikalna 
konfederacija „Anarhosindi- 
kalistička inicijativa“ zato 
poziva sve radnike i radnice, 
studente i studentkinje, pen- 
zionerke i penziore i sve 
ostale eksploatisane da dođu 
na protest i pokažu svoje 
nezadovoljstvo novim zakonom, 
nezaposlenošću i otpuštanjima 
koje pogađaju naše društvo. 


Privatizacija javnih preduzeća 

Krajem decembra prošle godine stupio 
je na snagu novi Zakon o javnim 
preduzećima, po kojem će osnivači 
morati da urade procenu i definišu 
udele u vlasničkom odnosu osnivača i 
preduzeća, koji će biti iskazani ili kroz 
udele, ili kroz akcije. To znači da se na 
mala vrata uvodi mogućnost upliva 
privatnog kapitala. Javna preduzeće 
ovim će zadržati „javno” samo u ime- 
nu, dok će im interes biti isključivo 
profit za vlasnike, a ne kvalitetno pru- 
žanje usluga građanima. 


Radnici zahtevaju plate odmah 

Radnici kruševačke „ТгајаГ kor- 
poracije počeli su štrajk zbog 
neisplaćene januarske plate. Najava 
rukovodstva da će zaostatke isplatiti 
do petka nije naišla na dobar prijem 
među radnicima. Oni su zahtevali 
isplatu odmah. Pre mesec dana sa 
fabričkom upravom potpisan je 
protokol o isplati zaostalih zarada, 
koji nije ispoštovan. Radnici više 
neće da veruju praznim obećanjima 
uprave i neće prekidati štrajk dok im 
ne budu isplaćene zarade. 


Radnicima 54 dinara, direktoru 14 
miliona dinara mesečno 

Radnici preduzeća „Femid” iz Bačke Palan- 
ke, koje se bavi proizvodnjom elektronskih 
komponenti, primili su poslednju platu u 
decembru 2011, u iznosu od 54 dinara! Ova 
vest postaje još tragičnija kada radnike iz 
Bačke Palanke uporedimo sa menadžerom 
iz Beograda koji ima platu 14.000.000,00 
din (četmaest miliona dinara) mesečno. I 
najzagriženi branioci kapitalizma i tržišnog 
sistema imaće poteškoća da objasne kako 
rad jednog čoveka može vredeti kao rad 
dvesta šezdeset hiljada ljudi! 


“NE TREBA SE NADOVEZIVATI NA D0BR0 STAR0 VEĆ NA L0ŠE N0V0.” (Bertold Breht) 











Preporučujemo film 

Studenti, radnici! 

Zašto studenti treba da dođu i podrže radnički štrajk protiv novog zakona 
o štrajku? Kako to doprinosi širenju slobodarskog pokreta? 


U skupštinskoj proceduri će se uskoro 
naći predlog novog zakona o štrajku 
kojim vladajuća klasa želi da dodatno 
oteža radničku borbu za bolje uslove rada 
i života. Ovoj temi ne pridaje se mnogo 
pažnje u medijima. Ovaj zakon, ako bude 
usvojen, imaće veliki uticaj na radničke, 
pa tako i na studentske borbe, ali i na sve 
obespravljene koji budu odlučili da se 
bore za svoja prava i interese. 

Osmočasovno radno vreme, slobodni 
vikendi, plaćeni odmori, pravo na sin- 
dikalno organizovanje, pravo na obra- 
zovanje i zdravstvenu zaštitu, i većina 
drugih prava, osvojeni su i branjeni 
direktnom akcijom i neposrednom 
borbom protiv gazda i države, a ne 
glasanjem na izborima. Ne čudi nas, 
stoga, ovaj napad na štrajk, kao osnovu 
direktne akcije. 

Zakon o štrajku ne pogađa eskplicitno 
studente, jer oni nisu zaposleni i samim 
tim nisu pod jurisdikcijom ministarstva 
rada. Ipak, on će imati dalekosežne 
posledica po studentsku populaciju. 
Najveći deo studenata će po završetku 
studija postati radnici (osim malog broja 
onih koji će postati gazde i političari), te 
će se pomenuti akt primenjivati i na njih. 
U okviru postojećeg obrazovnog sistema, 
mogućnost nastavka studija zavisi od toga 
da li će njihovi roditelji, radnici, moći da 
se izbore za svoja prava. 

Ako vlast uspe u nameri da pasivizuje 
radnički otpor, to će se odraziti na odnos 
javnosti prema borbi potlačenih uopšte. 
Studentske akcije koje se sada smatraju 

Daliste 
znali u 

...da 22 miliona žena na sve- 
tu troše preko 5 sati dnevno 
kako bi nabavile vodu za 
svoju decu i porodice? 

Ч _ ) 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


potpuno legitimnim (blokade fakulteta 
npr.), u nekim drugim okolnostima, kada 
bude zabranjen svaki oblik radikalnijeg 
ispoljavanja nezadovoljstva, mogu u 
javnosti biti percipirane kao nasilne, 
nelegitimne i „neakademske”. Ovo je 
samo još jedan pokazatelj da problem 
koji pogađa jednu grupu, posredno 
pogađa i ostale ugnjetavane. Zato je 
solidarnost između radnika, studena- 
ta, penzionera i ostalih eksploatisanih 
grupa, na svim frontovima, ključna za 
poboljšanje njihovih položaja. Različiti 
načini kojima nas eksploatišu ne smeju 
da budu razlog da prestanemo da se 
uzajamno pomažemo, a pojedinačni izli- 
vi nezadovoljstva neuporedivo su slabiji 
od udruženih. 

Borba za besplatno - javno finansirano 
i svima dostupno - obrazovanje zahteva 
podršku radnika. Ta podrška nije stvar 
neke idealističke ideje humanosti, već 
upravo vištestruki interes svih nas koje 
svakodnevno izrabljuju i obespravljuju. 
Pošto radnici nemaju materijalne mo- 
gućnosti da školuju svoju decu, javno 
finasirano obrazovanje bi omogućilo 
većem broju ljudi da se kvalitetnije 
školuje i samim tim doprinelo opštem 
napretku društva. Pored toga, akcijama 
solidarnosti stvara se po-vratna sprega 
između studenata i radnika. Radničke 
borbe će biti jače uz podršku studenata, 
i obratno. Na taj način gradi se široki 
pokret koji će u perspektivi imati 
snagu da koreni-to promeni društvene 
odnose. 


U okviru 
obeležavanja 
Dana stu- 
denata i 
studentki- 
nja, Borbeni 
Filozofski 
organizuje 
projekciju 
dokumen- 
tarnogfilma 
“Blokada”, 
reditelja Igora Bezinovića, koji pri- 
kazuje 35 dana studentskog protesta 
u Zagrebu 2009. godine u petak, 05. 
aprila u sali 101 na Filozofskom 
fakultetu u Beogradu. 


The RiderNamed Death 

( 2004 ) 

Partija socijal- 
revolucionara 
(SR, eseri) 

formiranaje 1902. 
na tradicij i ruskog 
narodnj ačkog 
pokreta koji 
se razvijao u 
drugoj polovini 
XIX veka, prvo kroz nihilizam, 
pa kroz „odlazak u narod“, a 
kasnije kroz tajnu terorističku 
organizaciju „Narodna volja“, prvu 
revolucionarnu organizaciju u 
Rusiji (1879-1883). 

Narodnjaštvo je integrisalo težnju 
za političkom liberalizacijom 
(sloboda organizovanja, štampe 
i govora, opšte pravo glasa, 
samoopredeljenje) i težnju za 
ekonomskim oslobođenjem 

radništva i seljaštva (ukidanje 
vojske, samoupravlj anje, 

kolektivizacija zemljišnih poseda i 
fabrika), i u tom smislu se najviše 
oslanja na anarhizam. Nakon 
neuspeha Revolucije 1905. socijal- 
revolucionari se ponovo okreću 
terorizmu i u periodu 1906-1909. 
ubijeno je više hiljada carskih 
službenika, pripadnika vojske 
i aristokratije. Ovaj film prati 
grupu socijal-revolucionara koji 
pokušavaju da ubiju moskovskog 
nadvojvodu. 

Snimljen je prema romansiranoj 
autobiografskoj knjizi Borisa 
Savinkova „Behold a pale horse“, koji 
je ujedno i glavni protagonista filma. 
Imena knjige i filma su reference na 
šestu glavu Otkrovenja Jovanovog: 
„I vidjeh, i gle, konj blijed, i onome 
što sjeđaše na njemu bješe ime smrt, 
i pakao iđaše za njim...“ Zasnovano 
na istinitim događajima. 


r " л 

Direktnu akciju možete nabaviti na sledećm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

AKTUILNO 



Nova era radničkog samoupravl ana 

Nedavno smo na stranicama Direktne akcije objavili reportažu o uspostavljanju 
radničke kooperative u fabrici Vio.Me u Grčkoj. Nedavno je sličan oblik 
samoupravljanja postao realnost i u američkoj fabrici New Era. Pokretanju prve 
mašine u ovoj fabrici prethodilo je osam godina borbe radnika za očuvanje 
svojih radnih mesta... 



New Era je novo ime za ono što je 
ostalo od čikaške fabrike Republic 
Windows and Doors , u kojoj su 
pravljeni prozori i vrata još od 1965. 
godine. Fabrika je izgubila mogućnost 
uzimanja zajmova i to samo nekoliko 
dana nakon što je Američka banka 
od države dobila 25 milijardi kako bi 
izbegla bankrot. U vreme finansijske 
krize 2008, Američka banka je, kao 
uostalom i mnoge druge banke, 
krenula s gašenjem malih preduzeća, 
kako bi ovakvom vrstom špekulacija 
uvećala svoj profit. Proizvodnja je 
prekinuta, a fabrika je zatvorena. U 
roku od tri dana 250 radnika je dobilo 
otkaze, pri čemu nije ispoštovan ni 
obavezni otkazni rok u trajanju od 60 
dana. 

Grupa radnika koja je odbila da se 
s time pomiri okupirala je fabriku i 
osnovala radničku kooperativu. U 
februaru 2009. fabriku kupuje firma 
Serious Energy i pokreće proizvodnju, 
a mnogi radnici se vraćaju na posao i 
nekadašnjim sindikalnim ugovorima. 
Neko vreme se činilo da su na putu 
oporavka, ali početkom 2012. sve 
ponovo kreće nizbrdo. Novi vlasnik 
je iznenada prekinuo proizvodnju i 
opet su, bez ikakve najave, radnicima 
podeljeni otkazi. 

Radnici po drugi put zauzimaju 
fabriku, ali tada uz snažnu podršku 
pokreta Okupiraj Čikago. Iako je 
okupacija fabrike ovoga puta trajala 
svega 11 sati, uspevaju da se barem 
izbore za otpremnine. Naučeni ra- 
nijim iskustvom, donose odluku o 
samostalnom pokretanju proizvodnje, 
umesto da se prepuste iščekivanju 


novog vlasnika. 

U maju 2012. osnivaju i registruju 
zadrugu New Era Windows Lcc , i od 
vlasnika počinju da otkupljuju, jednu 
po jednu, mašine potrebne za nastavak 
proizvodnje. U prikupljanju novca imali 
su podršku svog sindikata, The United 
Electrical Workers , kao i inicijative 
nazvane Working World. 

„Како da spasite dobar posao u po- 
srnuloj ekonomskoj situaciji? Udružite 
se! Osnivanje zadruge je odgovor. Fir- 
ma Republic nas je napustila, ali mi 
nikada nećemo napustiti naša radna 
mesta”, govorili su radnici ove fabrike. 
Radnicima je bilo vrlo teško da prikupe 
novčana sredstva potrebna za makar 
minimalan nastavak proizvodnje, 
pogotovo kada se radi o vrhunskoj 
tehnologiji. Na kraju su radnici uz po- 
moć Working Worlda, inicijative ko- 
ja pomaže radničko samoupravljanje, 
uspeli da prikupe 500.000 dolara 


kako bi kupili samo najpotrebitije, a 
radom su nameravali da nadomeste 
nedostatak kapitala. 

Radnici „Nove ere” su odlučili 
da svi imaju jednake plate i da svi 
imaju pravo glasa kada se bude 
odlučivalo. „Neće biti basnoslovnih 
menadžerskih ugovora, neće biti fi- 
nansijskih i izvršnih direktora i baš 
zbog toga će nam biti lakše. Već znamo 
kako da napravimo dobre prozore, a 
sada učimo kako da ih promovišemo 
i prodamo. Ne možemo da budemo 
sigurni da li ćemo u tome uspeti, ali 
ćemo ipak pokušati. Nismo mogli da 
znamo ni da li će okupacija fabrike 
uroditi plodom, ali smo je ipak 
zauzeli. Mislili smo tada da ćemo 
završiti u zatvoru. Ako ne pokušamo, 
svakako se ništa dobro neće dogoditi”, 
govorili su radnici fabrike. 

Od 30. januara 2013. „Nova Era” je 
započela proizvodnju. 


Siriza potvrduje svoju reakcionarnu politiku 


U prethodnom broju Direktne akcije 
smo pisali o političkom pozicioniranju 
,,levičarske a grčke partije Siriza, i nje- 
nih domaćih epigona. Tek što je naš 
list izašao, javnost je saznala za novi 
primer političkog kriminala: Siriza je 
povukla još jedan potez koji potvrđuje 
tezu teksta iz našeg pretodnog broja. 


Tada smo ukazivali na paralelu 
između politike Sirize i Slobodna 
Miloševića i njegovog socijal-šo- 
vinističkog režima - a 28. marta 
Siriza je na Kipru formirala ,,front w 
za borbu protiv krize sa „Nezavisnim 
Grcima £t , desničarskim, populističkim, 
otcepljenim krilom najveće helenske 


desničarske, populističke partije Nova 
demokratija. Očigledno je da takva 
„radikalna levica ££ , kakva je Siriza, 
nema nikakav problem da sarađuje 
sa radikalnom desnicom, kao što je 
Milošević, po potrebi, svoju politiku 
dopunjavao Šešeljom, Draškovićem, 
Đinđićem... 





Nekoliko hiljada demonstranata okupilo se 
prošle nedelje na ulicama Rabata, glavnog gra- 
da Maroka, protestujući protiv nezaposlenosti 
i životnih troškova. Neposredan povod za 
ove proteste bila je najava islamističkih vlasti 
da će uskoro otpočeti socijalne i ekonomske 
„reforme” koje će naročito biti uperene protiv 
sindikata. 

Demonstranti su bili obučeni u žuto, što 
u Maroku simbolizuje boju sindikalizma, 
poručujući time šta misle o vladinim ured- 
bama o sindikatima, kojima se propisuje 
zamrzavanje plata radnicima koji štrajkuju. 
Uzvikivali su slogane protiv vlasti i tražili 
ostavku premijera Abdelilaha Benkiranea, 
čija se islamistička desničarska stranka 
„Pravda i razvoj” dokopala vlasti na talasu 
opštenarodnih protesta na Bliskom istoku 
i severu Afrike, početkom 2011. godine, 
obećavajući da će „smanjiti jaz između bo- 
gatih i siromašnih”, uvesti socijalne reforme i 
unaprediti ekonomiju zemlje. 

Naravno, za sve veći razdor između bogatih 
i siromašnih ne mari ni marokanska 
parlamentarna levica (Socijalistička Unija 
Narodnih Snaga ), a kamoli islamistička 
desnica. Kad je pre izbora obećavao da će 
brinuti o pravima siromašnih, Benkirane je 


očigledno prećutao da taj problem namerava 
da reši represivnom politikom prema 
radnicima i sindikatima. 

Protesti protiv zatvaranja škola u Čikagu 

Hiljade nastavnika, roditelja i učenika 
demonstriralo je prošle nedelje protiv 
odluke vlasti Čikaga da zatvori 54 javne 
škole. Učesnici demonstracija su nosili 
transparente sa sloganima „Snažna škola, 
snažan kvart” i „Zaštitimo našu decu”. Više 
od 130 demonstranata je uhapšeno tokom 
protesta. Džesi Šarki, predstavnik sindikata 
nastavnika iz Čikaga, koji je takođe bio jedan 
od uhapšenih, upozorio je da će ovi protesti 
koristiti taktike građanske neposlušnosti 
i direktne akcije kako bi škole nastavile s 
radom. 

Odluka gradskih vlasti direktno će pogoditi 
30.000 dece u uzrastu do osmog razreda. 
Mnogi ističu da zatvaranje škola najviše po- 
gađa gradske četvrti u kojima žive manjine. 
Stotine zaposlenih u školama ostaće bez posla. 
U Čikagu je od 2001. godine zatvoreno oko sto 
javnih škola, mahom u crnačkim četvrtima. 
Borbe sindikata nastavnika s gradskim vlasti- 
ma traju već mesecima. U septembru prošle 
godine održan je masovni štrajk nastavnika. 


Radničke borbe u Istočnoj Aziji 

Vesti o organizovanju azijskih radnika za 
bolje uslove rada donosili smo u nekoliko 
prethodnih brojeva. Tokom proteklog 
meseca, sudeći po informacijama koje pri- 
stižu, borbeno raspoloženje obespravljene 
radničke klase u ovom delu sveta posebno 
je intenzivirano. Sajt Libcom.org objavio je 
pregled štrajkova i drugih oblika radničkih 
borbi u zemljama Istočne Azije tokom marta. 
Pregledom se sumiraju čak 54 radničke akcije 
u Burmi, Kambodži, Kini, Indoneziji, Japanu, 
Maleziji, Filipinima, Južnoj Koreji, Tajvanu, 
Tajlandu i Vijetnamu. 

Nekoliko događaja je posebno istaknuto: 
štrajk tekstilnih radnika iz fabrike u okolini 
Pnom Pena ( E-Garmet Factory) u Kambodži, 
zbog sprečavanja sindikalnog organizovanja; 
sukob radnika i policije u japanskoj fabrici 
kompjuterske opreme u Čanganu na jugu Ki- 
ne; štrajk u jednoj Hondinoj fabrici (takođe 
u Kini); štrajk lučkih radnika u Hong Kongu 
(Kina); štrajk imigrantskih radnika u fabrici 
tekstila i poliestera u mestu Negri Sembilan 
u Maleziji; štrajk raznosača prtljaga na aero- 
dromu u Bangkoku (Tajland), kao i štrajk zbog 
neplaćenog prekovremenog rada u fabrici 
„Dženeral motorsa” u Rajongu (Tajland). 


Centar za liberterske studije predstavlja: 

Klasna borba u doba 
fetišizma aktivizma 


Umesto da odnos kapitala i najamnog rada bude 
problematizovan, aktivisti često šalju poruku da su 
oni korisni društvu ovakvom kakvo ono jeste danas 
i da njihove aktivnosti ne bi oštetile ili neće oštetiti 
budžetsku kasu i kapitalističke interese. 

29. MART. BLOKADA TERMINALA ZA ISTOVAR 
KONTEJNERA S ROBOM U LUCI U HONG KONGU 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 



















